فرانسانین باشکندی پاریسده چین‌لی کؤچمن شاویو لیونون (56) پلیس طرفین‌دن اؤلدورولمه‌سینه اعتراضلار دؤردونجو گونونده ده داوام ائتدی.
چوخو چین‌لی 200دن چوخ آسیا کؤکن‌لی کؤچمن، پلیسه اعتراض ائتمک اوچون بو دفعه رپابلیک میدانیندا توپلاندی.
گؤستریچی‌لر، "قاتیل پلیس" شعاری وئررک گوونلیک گوج‌لرینه تپکی‌لرینی دیله گتیردی.
گؤستریچی‌لر آیریجا، "سؤمورگه‌چی پلیس"، "فرانسا‌داکی آسیا‌لی‌لار اویانین"، "آسیا‌لی‌لار بورادا باسقی آلتیندا" یازان پلاکات‌لار داشیدی.
بو آرادا، له پاریسین قازئته‌سی، فرانسا گیزلی ایچ استخبارات سرویسی‌نین، باشکندده‌کی چین مافیا چته‌سی‌نین گؤستری‌لرین آرخاسیندا اولدوغو گؤروشونو ساوونان بیر یازینی حکومته گؤندردیگینی یازدی.
قازئته، گیزلی سرویسین تعقیبینده اولان چین مافیا عضو‌لری‌نین، دؤرد گون‌دور داوام ائدن گؤستری‌لرین "باش آکتورلاری" اولا‌راق بوی گؤستردیگی یولوندا حکومته بیلگی وئریلدیگینی بیلدیردی.
یازیدا، اؤفکه‌لی چین‌لی گنج‌لرین بعضی مرکزلر طرفین‌دن تحریک ائدیلدیگی ایفاده ائدیلدی.
شاویو لیونون عائله‌سی داها اؤنجه مطبوعاتا ائتدیک‌لری آچیقلامادا، گؤستریچی‌لری اعتراضلاری بیتیرمه‌یه چاغیردی.
پاریسده دؤرد گون اؤنجه بیر استخبارت اوزرینه، 19.جو بؤلگه‌دکی آدرسه گئدن اوچ پلیسه لیونون قایچیلا سالدیردیغی اؤنه سورولموشدو.
پلیس مامورلاریندان‌ بیری‌نین "اؤزونو ساوونماق" اوچون شاویویو ووردوغو بیلدیریلمیشدی.
شاویونون، حادثه یئرینه چاغیریلان ساغلیق قروپ‌لاری گؤزلنیلرکن حیاتینی ایتیردیگی آچیقلانمیشدی.
عائله‌سی ایسه شاویونون پلیسه هر هانسی بیر سالدیریسی اولمادیغینی، حادثه اسیراسیندا مطبخده بالیق تمیزلدیگینی و زنگین چالماسی اوزرینه قاپییا الینده قایچیلا چیخدیغینی ادعا ائتمیشدی.
